Kummeli esittää: Kontio & Parmas

Kummeli esittää: Kontio & Parmas oli Ruutu+-suoratoistopalvelussa ja Nelosella esitetty Kummeli-ryhmän 40-osainen komediasarja. Sarjan pääosissa näyttelivät muun muassa Heikki Silvennoinen, Elsa Saisio, Mari Perankoski, Ernest Lawson, Timo Kahilainen, Ona Kamu, Ilkka Heiskanen, Heikki Hela ja Heikki Vihinen.

Sarjan ensimmäinen kausi esitettiin Ruutu+:ssa ja televisiossa vuonna 2018. Toisen tuotantokauden julkaisu alkoi Ruutu+:ssa loppukeväästä 2019 ja se esitettiin Nelosella tammikuusta 2020 alkaen. Kolmas kausi alkoi Ruudussa 26. toukokuuta 2021, ja Nelosella se esitettiin keväällä 2022. Neljäs kausi alkoi Ruudussa 19. joulukuuta 2022.

Sarjasta tehtiin myös Kummeli esittää: Kontio & Parmas -elokuva, joka sai ensi-iltansa 4. marraskuuta 2022.

 Juoni 
Sarja seuraa Valkeakosken poliisilaitoksen arkea. Sarjan alussa, töihin ilmoittautuu uusi poliisi, Auni Parmas (Elsa Saisio) joka saa työparikseen komisario Otso Kontion (Heikki Silvennoinen). Kaksikko ystävystyy työnsä ohella, ja he saavat toinen toistaan erikoisempia ja vaarallisempia tehtäviä.

Sarja seuraa myös sukupolvien välisiä näkemyseroja, Kontion henkilökohtaisia kriisejä, tämän tyttären raskautta, musiikkimaailmaa, aaltoilevia ihmissuhteita, eksentrisiä paikallisia sekä Mokkapirtti-nimisen kantakuppilan tiloissa toimivaa "Valkeakosken Humanistit"-yhdistystä.

 Hahmot 
Otso Kontio, rikoskomisario (Heikki Silvennoinen) on Parmaksen työpari. Noin 60-vuotias, kyyninen iskenderin, bourbon-viskin ja vanhojen rock- ja proge -yhtyeiden ystävä. Kontio on sanavalmis sekä temperamenttinen. Kuittailee tuon tuosta esimiehelleen sekä tyttärensä poikaystävälle, sekä laiminlyö työtehtäviään. Kiintyy hyvin paljon Parmakseen sarjan aikana. Ihailee Volvoja ja poptähti Wandaa. Käyttää hapsutakkia ja davy crocket-tyylistä ketunhäntähattua.
Auni Parmas, vanhempi rikoskonstaapeli (Elsa Saisio) on Kontion työpari ja poliisilaitoksen tuorein työntekijä. Auni on kolmissakymmenissään oleva, puoliksi virolainen, täsmällinen sekä lähes huumorintajuton nainen. Joogaava vegetaari, joka huolehtii kunnostaan toisin kuin työparinsa. Välttää alkoholin käyttöä, sillä muuttuu persoonana päihdyttyään täysin. Taitava laulaja ja harrastaa flamenco-tanssia. Kulkee työmatkat polkupyörällä.
Terttu Vänskä, vanhempi konstaapeli (Mari Perankoski) on Kostamovaaran työpari. Suorasukainen ja asehullu alfanaaras, joka haluaa joka työtehtävässään ampua kiikaritähtäimellä varustetulla virkakiväärillään. Ihastunut Ljunkkaan. Tunnetaan vain sukunimellä.
Leopold Kostamovaara, vanhempi konstaapeli (Ernest Lawson) on Vänskän työpari. Taiteellinen ja herkkä, hennolla äänellä puhuva homoseksuaali mies. Toisella kaudella ilmenee, että hän saattaa olla biseksuaali. Kontio kutsuu Kostamovaaraa tämän tumman ihonvärin vuoksi usein rasistisväritteisillä lisänimillä, joista mies itse ei ole moksiskaan. Tunnetaan vain sukunimellä.
Pertti Ljunkqvist, ylikomisario, ystävien kesken Ljunkka (Timo Kahilainen) on poliisilaitoksen super-rauhallinen johtaja. Käy silti usein sanaharkkaa ja kädenvääntöä laitoksen komentosuhteesta Kontion kanssa. Luontokuvaaja ja intohimoinen lintubongari, omien sanojensa mukaan "naturisti", sekä usein lähdössä muiden poliisilaitosten johtajien kanssa viettämään iltaa/kylpyläseminaariin.
Sirpa (Ona Kamu) on poliisilaitoksen toimistosihteeri, joka käyttää jatkuvasti baskeria, myös sisällä. Kontio kertoo hänelle usein jonkin vitsin, jonka Sirpa tajuaa/ei tajua vasta kuin hetken viiveellä. Sirpa kyllästyy Valkeakoskeen ja poistuu sarjasta 2. kauden loppupuolella tuaregimiehensä ja poikansa luokse Keski-Afrikan tasavaltaan.
Jouko 'Jokkeri' Sumelius (Ilkka Heiskanen) on paikallinen polkupyöräyrittäjä ja kaupungilla kulkeva nudisti, johon työryhmä usein törmää. Kontio saa tuon tuosta käskeä Sumeliusta pukeutumaan. Lukuun ottamatta taipumustaan nudismiin Sumelius on erittäin sivistynyt ja huoliteltua kirjakieltä viljelevä herrasmies. Valkeakosken Humanistien kantava voima.
Rauno Kuusinen, ystävien kesken Raku (Heikki Vihinen) on Mokkapirtti kahvilan omistaja ja Kontion hyvä ystävä. Rakulla ja Kontiolla yleinen puheenaihe on proge-rockmusiikki ja erityisesti 1970-luvun vinyylilevyt. Hurahtaa sarjan loppupuolella kaikkiin Aasian uskontoihin ja antaa kahvilanpidon tyttärelleen.
Arto Hurtta (Heikki Hela) on kadulla asuva boheemi ja päihdemyönteinen mies. Puhuu käheällä äänellä ja pukeutuu näyttävästi rastatyyliin. Kontio ja Parmas saavat häneltä usein tietoa rikoksiin liittyen. Aloittaa oppisopimuksella farmaseuttina apteekissa. Raitistuu yllättävällä tavalla ja rupeaa kaupunginvaltuutetuksi. Hurtta löytyy murhattuna neljännen kauden alussa.
Saija Kontio (Linda Wiklund) on Otson ja Arjan tytär. Saanut alkunsa Jenkkapirtillä. Hemmoteltu nuori nainen, joka syyttää isäänsä ja lapsuuttaan aina kun asiat eivät mene hänen mielensä mukaan. Alkaa sarjan loppupuolella poliitikoksi.
Eetu (Ylermi Rajamaa) on Saijan poikaystävä. Fuusiojazzrumpali (lyömäsoitintaiteilija). Hyvin laiska tekemään mitään työtä. Ostaa jatkuvasti uusia kalliita musavehkeitä, joita Kontio mielellään rahoittaa. Rupeaa sarjan loppupuolella maailmantähdeksi.
Sirkka Pohjantalo (Kaisa Hela), muiden kutsumana usein Hullu-Sirkka, entinen patologi (erotettu virastaan), nykyään Valkeakosken terveyskeskuksen ylilääkäri, joka on ronski- ja suorapuheinen. Mielipuuhaa on ruumiin avaaminen ja parasta potilaat, jotka eivät enää puhu.
Arja Koriseva (Arja Koriseva) on Kontion ex-naisystävä ja Saijan äiti. Menestyvä viihdeartisti, jonka uusia leasing-autoja Kontio jatkuvasti kadehtii.
Rosaliina-täti (Eeva Litmanen) on Kontion täti. Kiertänyt nuoruudessaan Yhdysvaltoja, tuntenut Oliver Stonen, The Beach Boysit, Paul Mc Cartneyn, Rod Stewartin ja seurustellut suurten rocktähtien, kuten Jimi Hendrixin, The Monkeesin Davy Jonesin ja Phil Ruddin (?) kanssa. Ollut myös naimisissa David Bowien kanssa. Tarjoaa Kontiolle luonaan aina kotiruokaa. Mukana vain sarjan 1. kaudella, jonka jälkeen häipyy Pauli Hanhiniemen matkaan.
Viivi Kiiveri (Inka Kallén) KRP:n entinen tutkija, nykyinen poliisihallinnon huumorintajuton sisäinen tarkastaja. Kostamovaara yllättäen ihastuu häneen ja heille syntyy suhde sekä kaksoset. Tunnetaan vain sukunimellään. Alkoholisoituu parisuhdeongelmien myötä.
Riippa (Ville Myllyrinne), Valkeakosken uusi kaupunginjohtaja 3. kaudelta lähtien, joka haluaa hallita myös poliisilaitosta ja vallata Mokkapirtin tontin ei niin päivänvaloa sietäviin kiinteistöhankkeisiinsa.

 Jaksot 
 Ensimmäinen tuotantokausi 
Jakso  Nimi  Julkaisu Ruutu+:ssa  Ensiesitys Nelosella  Katsojaluvut1 1 Hikinen iltapäivä 1. kesäkuuta 2018  1. kesäkuuta 201812. syyskuuta 2018  376 000 (vk 22/2018) 259 000 (vk 37/2018)  2 Escortmestari Dimitri Mäkikoski  19. syyskuuta 2018  255 000  3 Paljastuksia  8. kesäkuuta 2018  26. syyskuuta 2018  217 000  4 Peltipoliisi  15. kesäkuuta 2018  3. lokakuuta 2018  249 000  5 Teatterin kummitus  22. kesäkuuta 2018  10. lokakuuta 2018  182 000  6 Elä ja anna toisten kuolla  29. kesäkuuta 2018  17. lokakuuta 2018  236 000  7 Polkupyörävaras  6. heinäkuuta 2018  24. lokakuuta 2018  262 000  8 Kostaja Otepäästä  13. heinäkuuta 2018  31. lokakuuta 2018  220 000  9 Vihaa ja rakkautta  20. heinäkuuta 2018  7. marraskuuta 2018  251 000  10 Häähumua  27. heinäkuuta 2018  14. marraskuuta 2018  261 000 
1 Keskikatsojamäärä Nelosella

 Toinen tuotantokausi 
Jakso  Nimi  Julkaisu Ruutu+:ssa  Ensiesitys Nelosella  Katsojaluvut1 1 Hyötyliikuntaa 31. toukokuuta 2019  31. toukokuuta 20196. tammikuuta 2020  200 000 (vk 22/2019)  2 Hakuammuntaa  13. tammikuuta 2020   3 Herääminen  7. kesäkuuta 2019  20. tammikuuta 2020   4 Vieras mies tuli taloon  14. kesäkuuta 2019  27. tammikuuta 2020   5 Viimeinen patruuna  21. kesäkuuta 2019  3. helmikuuta 2020  274 000  6 Ekoterroria  28. kesäkuuta 2019  10. helmikuuta 2020  251 000  7 Idän ihme  5. heinäkuuta 2019  17. helmikuuta 2020  241 000  8 Kepposia  12. heinäkuuta 2019  24. helmikuuta 2020  242 000  9 Viinaa ja vinyylejä  19. heinäkuuta 2019  2. maaliskuuta 2020  159 000  10 Uusi alku  26. heinäkuuta 2019  9. maaliskuuta 2020  185 000 
1 Keskikatsojamäärä Nelosella

 Kolmas tuotantokausi 
Jakso  Nimi  Julkaisu Ruutu+:ssa  Ensiesitys Nelosella  Katsojaluvut1 1 Eläkepommi 26. toukokuuta 2021  26. toukokuuta 202111. tammikuuta 2022  259 000 (vk 21/2021) 178 000 (vk 2/2022)  2 Kisat Koskiin  18. tammikuuta 2022  165 000  3 Kuristajakäärme soi  2. kesäkuuta 2021  25. tammikuuta 2022  259 000  4 Ihmelääkkeitä, ihmejätkiä ja ihmemuijia  9. kesäkuuta 2021  1. helmikuuta 2022  158 000  5 Organisaatiouudistus  16. kesäkuuta 2021  8. helmikuuta 2022  177 000  6 Isän, pojan ja Hakan nimeen  23. kesäkuuta 2021  15. helmikuuta 2022  158 000  7 Työn orjat  30. kesäkuuta 2021  22. helmikuuta 2022  145 000  8 Lapset on ihkuja  7. heinäkuuta 2021  1. maaliskuuta 2022  139 000  9 Suuria unelmia  14. heinäkuuta 2021  8. maaliskuuta 2022  135 000  10 Ratkaisuja  21. heinäkuuta 2021  15. maaliskuuta 2022  150 000 
1 Keskikatsojamäärä Nelosella

 Neljäs tuotantokausi 
Jakso  Nimi  Julkaisu Ruutu+:ssa  Ensiesitys Nelosella  Katsojaluvut1 1 Naisenergiaa ja murhaa 19. joulukuuta 2022  19. joulukuuta 20224. huhtikuuta 2023   2 Saija, Valkeakosken Platon  11. huhtikuuta 2023   3 Keke tulee Koskiin  26. joulukuuta 2022  18. huhtikuuta 2023   4 Stailataan ja bailataan  2. tammikuuta 2023  25. huhtikuuta 2023   5 Sovinto, tai sitten ei  9. tammikuuta 2023  2. toukokuuta 2023   6 Korkki kiinni  16. tammikuuta 2023  9. toukokuuta 2023   7 Sumelius, sammakoiden prinssi  23. tammikuuta 2023  16. toukokuuta 2023   8 Sirkka, mahdollisuus vai riski?  30. tammikuuta 2023  23. toukokuuta 2023   9 Köysi kiristyy  6. helmikuuta 2023  30. toukokuuta 2023   10 Väkivaltaa  13. helmikuuta 2023  6. kesäkuuta 2023  
1 Keskikatsojamäärä Nelosella

 Rooleissa 
 Pääosissa 

 Vierailijat 
 1. tuotantokausi 

 2. tuotantokausi 

 3. tuotantokausi 

 4. tuotantokausi 

 Lähteet 

 Aiheesta muualla 
Kummeli esittää: Kontio & Parmas Ruutu-palvelussa

Luokka:2010-luvun suomalaiset draamakomediasarjat
Luokka:2020-luvun suomalaiset draamakomediasarjat
Luokka:Kummeli
Luokka:Ruutu-alkuperäissarjat
Luokka:Nelosen televisio-ohjelmat